CELEX: C2006/310/12
Language: sk
Date: 2006-12-16 00:00:00
Title: Vec C-412/06: Návrh na začatie prejudiciálneho konania, ktorý podal Oberlandesgericht Stuttgart (Nemecko) 10. októbra 2006 – Annelore Hamilton/Volksbank Filder eG

16.12.2006   
            
            
               SK
            
            
               Úradný vestník Európskej únie
            
            
               C 310/7
            
         Návrh na začatie prejudiciálneho konania, ktorý podal Oberlandesgericht Stuttgart (Nemecko) 10. októbra 2006 – Annelore Hamilton/Volksbank Filder eG
   (Vec C-412/06)
   (2006/C 310/12)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberlandesgericht Stuttgart
   Účastníci konania pred vnútroštátnym súdom
   
      Žalobkyňa: Annelore Hamilton
   
      Žalovaná: Volksbank Filder eG
   Prejudiciálne otázky
   
               1.
            
            
               Môže sa článok 4 ods. 1 a článok 5 ods. 1 smernice Rady 85/577/EHS (1) z 20. decembra 1985 na ochranu spotrebiteľa pri zmluvách uzatváraných mimo prevádzkových priestorov vykladať tak, že vnútroštátnemu zákonodarcovi nič nebráni v tom, aby napriek nesprávnemu upozorneniu spotrebiteľa časovo obmedzil právo na odstúpenie priznané článkom 5 smernice tým spôsobom, že toto právo zanikne po uplynutí jedného mesiaca od úplného poskytnutia zmluvných plnení oboma zmluvnými stranami?
               V prípade zápornej odpovede Súdneho dvora na prvú prejudiciálnu otázku:
            
         
               2.
            
            
               Má sa smernica Rady 85/577/EHS vykladať tak, že právo spotrebiteľa na odstúpenie, najmä po splnení zmluvy, nemôže zaniknúť, ak spotrebiteľ neobdržal písomné upozornenie podľa článku 4 ods. 1 smernice?
            
         
      (1)  Ú. v. ES L 372, s. 31; Mim. vyd. 15/001, s. 262.